ТЕХНИЧЕСКИ СПЕЦИФИКАЦИИ

за изпълнение обществена поръчка с предмет:

„ДОСТАВКА НА СПОРТНА ЕКИПИРОВКА, ФИТНЕС И ТЕРАПЕВТИЧНО ОБОРУДВАНЕ ПО ЧЕТИРИ ОБОСОБЕНИ ПОЗИЦИИ“

Обособена позиция № 4: Доставка на спортна екипировка по технически спецификации

В изпълнение на проект: „Безгранично здраве чрез спорт и сътрудничество – обединени в битката срещу заболяванията“ по Програма ИНТЕРРЕГ V-A Румъния-България, Приоритетна ос: 5, Код на проекта: 16.5.2.063, с водещ партньор: Териториална административна единица – Хършова, Румъния“

**Съдържание**

[1. Описание на предмета на поръчката 3](#_Toc508269078)

[2. Описание на екипировката предмет на доставка 3](#_Toc508269079)

[3. Изисквания към изпълнението на договора 4](#_Toc508269080)

[4. Гаранционен срок 5](#_Toc508269081)

## Описание на предмета на поръчката

Обществената поръчка е с предмет „Доставка на спортна екипировка, фитнес и терапевтично оборудване по четири обособени позиции“, в изпълнение на Проект № 16.5.2.063 “Безгранично здраве чрез спорт и сътрудничество – обединени в битката срещу заболяванията“, финансиран по Договор № 47404/03.04.2017 г. по Програма ИНТЕРРЕГ V-A Румъния-България 2014-2020, съфинансирана от Европейския съюз чрез Европейски фонд за регионално развитие и Националния бюджет на Република България (Проекта).

Настоящите Технически спецификации съдържат описанието на оборудването и изискванията на Възложителя към изпълнението на договора за обществена поръчка по **Обособена позиция № 4: Доставка на спортна екипировка по технически спецификации**.

## Описание на екипировката предмет на доставка

| **Артикул** | **Код по CPV** | **Характеристики** | **Единична цена – прогнозна стойност (в лв. без ДДС)** | **Количество** |
| --- | --- | --- | --- | --- |
| Комплект Ойна за възрастни | 37451000-4 | Един комплект за Ойна се състои от следното оборудване: топка Ойна – 30 бр.; бухалки Ойна за възрасти – 4 бр.; бухалки Ойна за младежи – 4 бр., бухалки Ойна за момичета – 4 бр.  **Технически характеристики:**  Бухалка за възрастни – изработена от твърда дървесина (бук, ясен и др.), конусовидна форма, дължина – 90-100 см и 5 см в диаметър в единия край и 3,5 см – в другия.  Бухалка за младежи- дължина 75-80 см, с 4 см диаметър от единия край и 2,5 см – в другия.  Бухалка за момичета – дължина 80-90 см, 4,5 см в диаметър от единия край и 3 см – от другия.  Топка Ойна е изработена от кожа, напълнена с конска, говежда или свинска четина, с диаметър приблизително 8 см., приблизителна обиколка 25 см и тегло приблизително 140 гр. | 1157,21 | 5 |
| Комплект Ойна за младежи | 37451000-4 | Един комплект за Ойна се състои от следното оборудване: Топка Ойна – 20 бр., Бухалка Ойна за младежи – 4 бр., Бухалка ойна за момичета – 4 бр.  Бухалка за юноши(момчета/ момичета) изработени от изработена от твърда дървесина (бук, ясен и др.). Формата – пресечен конус с дължина 75-80 см, диаметър 4 см в единия край и 2,5 см - в другия.  Топка Ойна е изработена от кожа, напълнена с конска, говежда или свинска четина, с диаметър приблизително 7 см., приблизителна обиколка 22 см и тегло приблизително 100 гр. | 775,82 | 8 |
| Топка за Народна топка | 37400000-2 | Изработена от висококачествена гума.  Размер: 8.5″ в диаметър | 9,19 | 10 |

## Изисквания към изпълнението на договора

Екипировката трябва да бъде фабрично нова и неизползвана, в подходяща опаковка, с етикетиране, което отговаря на приложимите изисквания по отношение на вноса и/или разпространението на продукти на българския пазар.

Избраният изпълнител е отговорен за доставката на оборудването, съгласно Техническите спецификации на Възложителя.

Екипировката се доставя на местата, посочени и потвърдени от Възложителя.

Изпълнителят е длъжен да уточни подробностите, касаещи транспортирането доставянето на екипировката и да уведоми Възложителя 10 (десет) дни предварително за точната дата и час.

Задължение на Възложителя е да гарантира, че персоналът, необходим от негова страна е уведомен и ще присъства по време на доставката и приемането на екипировката.

Възложителят е длъжен да уведоми избрания изпълнител при промяна в местоположението на местата за доставяне на екипировката не по-късно от 5 (пет) дни преди очакваната дата на доставката.

Екипировката, която трябва да се достави, следва да бъде придружена от съответната документация, като например ръководства на потребителя, както и от оперативни ръководства или чертежи и др. подобни, необходими за обичайната ѝ употреба.

Доставката на екипировката е ‘delivered duty paid’ („доставено, мито платено” - DDP, в съответствие с INCOTERMS 2010). Задължение на избрания изпълнител е да организира транспортирането и разтоварването на екипировката от транспортните средства в мястото (местата) за доставка.

Разходите и рисковете, свързани с транспортирането на екипировката до местата за доставка са за сметка на избрания изпълнител.

Избраният изпълнител има задължението да освободи стоките за износ и/или внос, както и да заплати акциз, както за износ така и за внос, и да извърши всички митнически формалности, ако е приложимо.

## Гаранционен срок

Гаранционния срок на доставената екипировка е 24 (двадесет и четири) месеца.